Descàrrega del document complet
Dels 162 expedients de planejament derivat que entren en vigor l'any 2016:
107 són Plans especials urbanístics (PEU), 22 Plans de millora urbana (PMU) i 33 Plans parcials urbanístics (PPU).
D'altra banda, dels 162 expedients, 104 són noves figures de planejament (43 menys que el 2015) i 58 són modificacions de figures de planejament vigents (13 menys que el 2015).
La majoria d'expedients són plans especials urbanístics i, en general, les noves figures de planejament són més nombroses que les modificacions de figures vigents.
Dels 162 expedients de planejament derivat que entren en vigor l'any 2016, 104 són plans que ordenen nous àmbits i d'aquests 13 són Plans parcials urbanístics, 18 són Plans de millora urbana i 73 són Plans especials urbanístics, que representen un 70% del total.
Dels 73 plans especials, 4 són de protecció de patrimoni, 10 són catàlegs de masies i cases rurals, 21 estableixen determinacions en sòl urbà i 38 corresponen a actuacions en sòl no urbanitzable (52% del tota).
De les 58 modificacions de figures ja vigents, només 4 són Plans de millora urbana, 20 són Plans parcials urbanístics i 34 són Plans especials urbanístics, que representen un 59% del total.
Dels 162 expedients de planejament derivat entrats en vigor durant el 2016, només 13 són expedients nous de Plans parcials urbanístics que es desenvolupen en 13 municipis diferents.
8 plans parcials són d'ús residencial i 5 d'activitat econòmica.
Dels 8 sectors residencials, 4 desenvolupen habitatges unifamiliars i 4 plurifamilars; en ambdós casos la meitat es troben en sectors agregats i la meitat en sectors integrats en el teixit existent.
Dels 5 sectors d'activitat econòmica, 4 són industrials i 1 és logístic.
El sector logístic es troba aïllat respecte al teixit existent, dels 4 sectors industrials 2 es troben agregats al teixit existent i 2 aïllats.
Els Plans parcials ocupen en total una superfície de 162 ha: 120 ha en sectors d'activitat econòmica (amb un sector logístic que ocupa 80 ha a Montblanc), i 42 ha en sectors residencials.
Durant l'any 2016 entren en vigor en sòl urbà 18 Plans de millora urbana, en 13 municipis, la majoria en l'Àmbit Metropolità de Barcelona (el 2015 els expedients van ser 24).
9 Plans de millora urbana són residencials, 5 per a activitat econòmica i 4 d'altres tipus de desenvolupament.
7 dels sectors residencials són de regeneració i transformació urbana, amb habitatges plurifamiliars que configuren illes obertes o tancades.
2 es poden considerar sector de completament i extensió urbana, amb tipologia d' habitatges unifamiliar.
Dels 5 sectors d'activitat econòmica, 2 són industrials i 1 és un sector logístic i 1 terciari, tots són operacions de regeneració del teixit existent.
Els 4 casos d'altres tipus de desenvolupament són per obtenir nous serveis i sistemes.
Els Plans de millora urbana en total ocupen 16 ha, 9 ha en Plans per a activitat econòmica, 5ha en sectors residencials, i 2 ha en altres desenvolupaments.
L'Àmbit Metropolità de Barcelona és el que té més expedients de plans especials en sòl urbà, de protecció del patrimoni i de catàleg de masies, mentre que a les Comarques Gironines es desenvolupen la majoria de plans especials en sòl no urbanitzable.
Durant l'any 2016, entren en vigor 4 Plans especials de Protecció del Patrimoni i 10 Catàlegs de masies i cases rurals.
Els Catàlegs de masies d'aquest 2016 afecten 10 municipis amb una població conjunta de 318.577 habitants i una superfície de 624 km2.
Entre ells hi ha 3 municipis amb població superior als 50.000 habitants: Mataró, Rubí i Vilanova i la Geltrú.
Els 38 plans especials referits a actuacions en sòl no urbanitzable tenen objectius diversos: 21 tenen interès econòmic i 17 interès social.
Els primers, amb l'objectiu de dinamitzar l' economia, majoritàriament són del sector terciari, sobretot turisme i activitats relacionades.
3 es refereixen al sector secundari (petites industries d'elaboració de productes alimentaris o material elèctric).
Els d' interès social en la majoria dels casos es refereixen a serveis tècnics (el 58%) o equipaments (29% ).